*Projekts*

2020. gada Noteikumi Nr.

Rīgā (prot. Nr. )

**Kārtība, kādā civilo ekspertu nosūta dalībai starptautiskajā misijā vai operācijā, civilā eksperta dalības un finansēšanas nosacījumi un nelaimes gadījumu, kuros cietis civilais eksperts, izmeklēšanas un uzskaites kārtība**

Izdoti

saskaņā ar [Starptautiskās palīdzības likuma](https://likumi.lv/ta/id/175254-starptautiskas-palidzibas-likums)

[12.panta](https://likumi.lv/ta/id/175254-starptautiskas-palidzibas-likums#p12) trešo daļu, 13. panta otrās daļas

3. punktu un ceturto daļu

1. **Vispārīgie jautājumi**

1. Noteikumi nosaka:

1.1. kārtību, kādā civilo ekspertu nosūta dalībai starptautiskajā misijā vai operācijā, civilā eksperta dalības un finansēšanas nosacījumus;

1.2. kārtību, kādā izmeklē un uzskaita nelaimes gadījumus, kuros cietis civilais eksperts, pildot amata pienākumus starptautiskajā misijā vai operācijā.

2. Civilā eksperta kandidatūru dalībai starptautiskajā misijā vai operācijā izvirza šādas institūcijas (turpmāk – izvirzošā institūcija):

2.1. par nozari atbildīgā ministrija – valsts pārvaldes un tiesu varas pārstāvjus;

2.2. Latvijas Republikas Prokuratūra (Ģenerālprokuratūra) – prokuratūras iestāžu pārstāvjus;

2.3. Ārlietu ministrija – tās pārstāvjus, kā arī citas fiziskas personas.

3Parādīt iespējas

* Slēpt iespējas
* **Drukāt punktu**
* **Saglabāt kā PDF**
* **Pievienot piezīmi**
* **Atsauce uz punktu**

1. **Civilā eksperta nosūtīšana dalībai starptautiskajā misijā vai operācijā**

3. Civilais eksperts starptautiskajā misijā vai operācijā piedalās brīvprātīgi.

4. Civilo ekspertu dalībai starptautiskajā misijā vai operācijā nosūta, ja viņš atbilst šādām prasībām:

4.1. civilais eksperts atbilstošā līmenī pārvalda dalībai starptautiskajā misijā vai operācijā nepieciešamo svešvalodu;

4.2. ja nepieciešams, civilais eksperts var saņemt attiecīga līmeņa speciālo atļauju pieejai valsts noslēpumam un sertifikātu darbam ar NATO vai Eiropas Savienības klasificēto informāciju;

4.3. civilā eksperta kvalifikācija atbilst konkrēta amata prasībām dalībai konkrētā starptautiskajā misijā vai operācijā;

4.4. civilā eksperta veselības stāvoklis atbilst dalībai starptautiskajā misi­jā vai operācijā, un to apliecina ārsta izziņa.

5. Izvirzošā institūcija sagatavo un iesniedz noteiktā kārtībā Ministru kabinetā rīkojuma projektu par civilā eksperta dalību starptautiskajā misijā vai operācijā.

6. Ārlietu ministrija ir tiesīga sagatavot un iesniegt noteiktā kārtībā Ministru kabinetā rīkojuma projektu par citas izvirzošās institūcijas izvirzītā civilā eksperta dalību starptautiskajā misijā vai operācijā.

7. Ministru kabineta rīkojumā par civilā eksperta dalību starptautiskajā misijā vai operācijā norāda:

7.1. civilā eksperta vārdu, uzvārdu, amatu (specialitāti) un institūciju, kurā viņš pilda amata (darba, dienesta) pienākumus;

7.2. personas kodu Ministru kabineta rīkojumā ar ierobežotas pieejamības statusu;

7.3. civilā eksperta dalības laiku starptautiskajā misijā vai operācijā;

7.4. koeficientu piemaksas vai dienas naudas aprēķināšanai par dalību starp­tautiskajā misijā vai operācijā, ja saskaņā ar šo noteikumu [16. punktu](https://likumi.lv/ta/id/186599#p14) dienas nauda ir izmaksājama. Koeficienta apmēru nosaka saskaņā ar Eiropas Savienības noteikto dzīves dārdzības (korekcijas) koeficientu Eiropas Savienības ierēdņu, pagaidu darbinieku un līgumdarbinieku atalgojumam (turpmāk – dzīves dārdzības koeficients);

7.5. šo noteikumu [17.](https://likumi.lv/ta/id/186599#p16) un [18. punktā](https://likumi.lv/ta/id/186599#p17) noteiktos izdevumus;

7.6. šo noteikumu 19. un 20. punktā noteiktos izdevumus, kuri apmaksājami, ņemot vērā šo noteikumu [16. punktā](https://likumi.lv/ta/id/186599#p14) minētos nosacījumus.

8. Tiesiskās attiecības starp civilo ekspertu un izvirzošo institūciju nosaka uzņēmuma līgums (turpmāk – līgums), kas tiek noslēgts pēc civilā eksperta kandidatūras apstiprināšanas Ministru kabinetā. Līgumā nosaka tos izdevumus, kurus sedz izvirzošā institūcija saskaņā ar Ministru kabineta rīkojumu.

9. Izvirzošā institūcija sadarbībā ar Ārlietu ministriju pirms nosūtīšanas starptautiskajā misijā vai operācijā civilajam ekspertam nodrošina apmācību atbilstoši starptautiskās misijas vai operācijas un amata specifikai.

10. Civilā eksperta nepārtrauktas dalības laiks starptautiskajā misijā vai operācijā nav ilgāks par trim gadiem no pirmreizējās nosūtīšanas dienas. Ja civilais eksperts dalības laikā starptautiskajā misijā vai operācijā ir paaugstināts amatā, triju gadu termiņu skaita no dienas, kad civilais eksperts paaugstināts amatā, taču kopējais nepārtrauktas dalības laiks starptautiskajā misijā vai operācijā nepārsniedz sešus gadus.

11. Ņemot vērā civilā eksperta, izvirzošās institūcijas vai Ārlietu ministrijas kā koordinējošās institūcijas priekšlikumu, Ministru kabinets ar atsevišķu rīkojumu var pagarināt civilā eksperta dalības laiku starptautiskajā misijā vai operācijā. Termiņu, uz kādu pagarina civilā eksperta dalības laiku misijā vai operācijā, ierosina izvirzošā institūcija.

5

12. Ja civilā eksperta nepārtrauktas dalības laiks starptautiskajā misijā vai operācijā ir bijis trīs gadi vai ilgāk, viņu var atkārtoti nosūtīt dalībai starptautiskajā misijā vai operācijā ne agrāk kā pēc sešiem mēnešiem no dienas, kad civilais eksperts atgriezies no starptautiskās misijas vai operācijas.

7

**III. Civilā eksperta atsaukšana**

13. Civilo ekspertu no dalības starptautiskajā misijā vai operācijā pēc Ārlietu ministrijas vai izvirzošās institūcijas ierosinājuma atsauc Ministru kabinets šādos gadījumos:

13.1. civilais eksperts starptautiskās misijas vai operācijas laikā ir izdarījis noziedzīgu nodarījumu, kas ir sodāms saskaņā ar Latvijas Republikas Krimināllikumu;

13.2. civilais eksperts starptautiskās misijas vai operācijas laikā ir izdarījis pārkāpumu, kas nav savienojams ar turpmāko dalību starptautiskajā misijā vai operācijā;

13.3. civilā eksperta veselības stāvoklis neatbilst dalības turpināšanai starptautiskajā misijā vai operācijā;

13.4. civilā eksperta atsaukšanu lūdz starptautiskās misijas vai operācijas vadība;

13.5. civilā eksperta atsaukšanu lūdz izvirzošā institūcija;

13.6. citu objektīvu apstākļu dēļ, saskaņojot to ar izvirzošo institūciju.

14. Civilais eksperts no turpmākās dalības starptautiskajā misijā vai operācijā var atteikties:

14.1. pēc paša vēlēšanās, brīdinot izvirzošo institūciju un Ārlietu ministriju par to vienu mēnesi iepriekš;

14.2. veselības stāvokļa dēļ;

14.3. citu objektīvu apstākļu dēļ, kas nav savienojami ar turpmāko dalību starptautiskajā misijā vai operācijā.

**IV. Civilā eksperta dalības starptautiskajā misijā vai operācijā finansēšana**

9

15. Ja šo noteikumu [7. punktā](https://likumi.lv/ta/id/186599#p7) minētais Ministru kabineta rīkojums nosaka, ka civilajam ekspertam apmaksājami šo noteikumu [18.,](https://likumi.lv/ta/id/186599#p15) [19. un 20. punktā](https://likumi.lv/ta/id/186599#p17) paredzētie izdevumi, izvirzošā institūcija sadarbībā ar Ārlietu ministriju, ņemot vērā starptautiskās misijas vai operācijas konkrētās pozīcijas amata aprakstu un kandidāta kvalifikāciju, nosaka civilā eksperta atbilstību vienam no trim amata līmeņiem:

15.1. taktiskais amata līmenis – administratīvi tehnisko un attiecīgās jomas eksperta pienākumu veikšana;

15.2. operacionālais amata līmenis – padomnieka, jaunākā un vidējā līmeņa vadītāja pienākumu veikšana;

15.3. stratēģiskais amata līmenis – augstākās amatpersonas un augstākā līmeņa vadītāja pienākumu veikšana.

13

15

Parādīt iespējas

Slēpt iespējas

* **Drukāt punktu**
* **Saglabāt kā PDF**
* **Pievienot piezīmi**
* **Atsauce uz punktu**

16. Izdevumus, kas saistīti ar civilā eksperta dalību starptautiskajā misijā vai operācijā, finansē izvirzošā institūcija no šim mērķim piešķirtajiem valsts budžeta līdzekļiem vai no valsts budžeta programmas “Līdzekļi neparedzētiem gadījumiem”. Šo noteikumu 19. un 20. punktā noteiktos izdevumus sedz, ja saskaņā ar starptautiskās misijas vai operācijas finansēšanas noteikumiem šo izdevumu segšana ir Latvijas Republikas pienākums un starptautiskā misija vai operācija šos izdevumus neapmaksā. Ministru kabinets var lemt par šo noteikumu [19](https://likumi.lv/ta/id/186599#p15). un [20. punktā](https://likumi.lv/ta/id/186599#p17) noteikto izdevumu pilnu vai daļēju segšanu, ja saskaņā ar starptautiskās misijas vai operācijas finansēšanas noteikumiem šo izdevumu segšana nav Latvijas Republikas pienākums, tomēr šādā gadījumā nevar segt tos izdevumus, kurus civilajam ekspertam sedz starptautiskā organizācija vai valsts, kura vada starptautisko misiju vai operāciju.

16

17. Civilajam ekspertam, kas ir nodarbināts izvirzošajā institūcijā, dalības laikā starptautiskajā misijā vai operācijā izmaksā mēnešalgu (darba algu) un saglabā Latvijas Republikas normatīvajos aktos noteiktās sociālās garantijas. Citām fiziskām personām, kuri kā civilie eksperti nosūtīti dalībai starptautiskajā misijā vai operācijā, dalības laikā starptautiskajā misijā un operācijā izmaksā mēnešalgu (darba algu) divu minimālo mēnešalgu apmērā.

18. Civilais eksperts, piedaloties starptautiskajā misijā vai operācijā, papildus noteiktajam atalgojumam saņem piemaksu, kuru aprēķina, šo noteikumu 1. pielikumā attiecīgajam amata līmenim noteiktās piemaksas apmēru reizinot ar šo noteikumu 7.4. punktā minēto koeficientu.

19. Izvirzošā institūcija sedz šādus ar civilā eksperta dalību starptautiskajās misijās un operācijās saistītus izdevumus:

19.1. vīzas noformēšanas izdevumus;

19.2. dzīvības un veselības apdrošināšanas izdevumus, ja nepieciešams, krīzes rajonos paredzot segt izdevumus par augsta riska apdrošināšanu;

19.3. ceļa izdevumus līdz starptautiskās misijas vai operācijas norises vietai vai starptautiskās organizācijas rīkoto pirms-misijas apmācību vietai un atpakaļ, tai skaitā atvaļinājuma laikā, saskaņā ar iesniegtajiem dokumentiem, kas apliecina šos izdevumus. Ja civilais eksperts izmanto lidmašīnu, ceļa izdevumus sedz, nepārsniedzot lidojuma ekonomiskās klases biļetes cenas apmēru;

19.4. personīgo mantu transportēšanas izdevumus uz starptautiskās misijas vai operācijas norises vietu un atpakaļ;

19.5. izdevumus par aprīkojumu, kas nepieciešams civilā eksperta uzde­vumu veikšanai starptautiskajā misijā vai operācijā;

19.6. izdevumus par vakcināciju pret tām slimībām, pret kurām nepieciešama vakcinācija teritorijā, kurā paredzēta starptautiskā misija vai operācijā;

19.7. dzīvokļa īres (dzīvojamās telpas) un komunālo pakalpojumu izdevumu kompensāciju. Izdevumu apmēru nosaka saskaņā ar šo noteikumu [2. pielikumu](https://likumi.lv/ta/id/186599#piel2), ievērojot šādus nosacījumus:

19.7.1. ja faktiskie izdevumi par dzīvokļa (dzīvojamās telpas) īri un komu­nālajiem pakalpojumiem ir mazāki par noteikto izdevumu apmēru, darbiniekam sedz faktiskos izdevumus;

19.7.2. ar dzīvokļa (dzīvojamās telpas) īres līguma noslēgšanu saistītos izdevumus par māklera pakalpojumiem sedz saskaņā ar iesniegtajiem dokumentiem, nepārsniedzot divu mēnešu īres izdevumu apmēru;

19.7.3. ar dzīvokļa (dzīvojamās telpas) īres līguma noslēgšanu saistītos izdevumus par depozītu sedz saskaņā ar iesniegtajiem dokumentiem, nepārsniedzot triju mēnešu īres izdevumu apmēru;

19.7.4. ja civilais eksperts nevar uzrādīt attaisnojuma dokumentus neatkarīgu apstākļu dēļ, faktiskos izdevumus par dzīvokļa (dzīvojamās telpas) īri vai komunālajiem pakalpojumiem sedz, pamatojoties uz civilā eksperta ziņojumu, kuru apstiprina izvirzošās institūcijas vadītājs, bet nepārsniedzot šo noteikumu 2. pielikumā noteikto izdevumu apmēru;

19.8. citus ar amatpersonas pienākumu pildīšanu starptautiskajā misijā vai operācijā saistītos faktiskos izdevumus saskaņā ar iesniegtajiem dokumentiem, kas apliecina šos izdevumus, ja pēc iesniegto dokumentu izvērtēšanas izvirzošās institūcijas vadītājs atzīst, ka izdevumi ir saistīti ar minēto pienākumu pildīšanu, un pieņem lēmumu par izdevumu atlīdzināšanu.

20. Civilais eksperts, piedaloties starptautiskajā misijā vai operācijā, saņem dienas naudu par papildu izdevumiem, kas rodas starptautiskās misijas vai operācijas laikā (piemēram, par ēdināšanu, dažādiem pakalpojumiem). Dienas naudu aprēķina, šo noteikumu 3. pielikumā attiecīgajam amata līmenim noteiktās dienasnaudas apmēru reizinot ar šo noteikumu 7.4. punktā minēto koeficientu.

21. Izvirzošā institūcija iesniedz Ministru kabinetā rīkojuma projektu par līdzekļu piešķiršanu no valsts budžeta līdzekļiem faktisko izdevumu kompensācijai, kas radušies saistībā ar civilā eksperta dalības starptautiskajā misijā vai operācijā finansēšanu.

19

22. Šo noteikumu [18.](https://likumi.lv/ta/id/186599#p15), 19. un 2[0.](https://likumi.lv/ta/id/186599#p17)punktā minētajām izmaksām tām noteikto apmēru ietvaros ir kompensācijas raksturs, un saskaņā ar likumu “Par iedzīvotāju ienā­kuma nodokli” un likumu “Par valsts sociālo apdrošināšanu” tās nav apliekamas ar iedzīvotāju ienākuma nodokli un par tām nav veicamas valsts sociālās apdrošināšanas obligātās iemaksas.

23. Šo noteikumu [18. punktā](https://likumi.lv/ta/id/186599#p15) minētās piemaksas apmēru un 19. un 20. punktā minēto izmaksu apmēru Ministru kabinets pārskata katru gadu līdz 31.martam.

20

21

**V. Nelaimes gadījumu izmeklēšana un uzskaite**

24. Civilā eksperta nelaimes gadījumu izmeklē saskaņā ar tās valsts normatīvajiem aktiem, kuras teritorijā ir noticis nelaimes gadījums, ja starptautiskajos līgumos nav noteikta cita kārtība.

25. Izvirzošā institūcija nelaimes gadījumus izmeklē un uzskaita, lai noskaidrotu un turpmāk novērstu nelaimes gadījuma cēloņus, dokumentāri noformētu notikušo nelaimes gadījumu un nodrošinātu cietušajam civilajam ekspertam, vai, ja civilais eksperts gājis bojā, viņa apgādībā bijušām personām un mantiniekiem sociālās garantijas saskaņā ar Starptautiskās palīdzības likuma 13.panta otro daļu.

26. Nelaimes gadījumā cietušais civilais eksperts nekavējoties un pēc iespējām ziņo par nelaimes gadījumu izvirzošajai institūcijai.

27. Nelaimes gadījumu izmeklē, ja cietušajam civilajam ekspertam iestājusies tūlītēja darbnespēja.

28. Izvirzošās institūcijas vadītājs trīs darbdienu laikā pēc nelaimes gadījuma konstatēšanas ar rīkojumu izveido izmeklēšanas komisiju ne mazāk kā trīs amatpersonu sastāvā. Nelaimes gadījumu izmeklē 60 darbdienu laikā, sākot no dienas, kad izveidota izmeklēšanas komisija. Ja objektīvu iemeslu dēļ šajā punktā izmeklēšanas termiņu nav iespējams ievērot, izvirzošās institūcijas vadītājs to var pagarināt uz laiku, ne ilgāku par 30 darbdienām.

29. Nelaimes gadījumu izmeklē arī, ja civilajam ekspertam darbnespēja iestājusies ne vēlāk kā gada laikā no nelaimes gadījuma dienas, vai ja civilais eksperts miris gada laikā pēc atgriešanās no dalības starptautiskajā misijā vai operācijā ievainojuma (sakropļojuma, kontūzijas) vai tādas slimības dēļ, kuras cēlonis saistīts ar amata pienākumu pildīšanu starptautiskajā misijā vai operācijā.

30. Izmeklēšanas komisija:

30.1. pārbauda ārvalsts izsniegtos dokumentus, kas apliecina nelaimes gadījuma faktu;

30.2. pārliecinās par dokumentu īstumu un nodrošina nepieciešamo dokumentu tulkojumu;

30.3. iegūst informāciju no starptautiskās misijas vai operācijas pārstāvjiem, un, ja iespējams, no civilā eksperta;

30.4. iesaka izvirzošajai institūcija komandēt tās pārstāvi uz ārvalsti, kurā civilais eksperts pildījis amata pienākumus starptautiskajā misijā vai operācijā, lai noskaidrotu ar civilo ekspertu notikušā nelaimes gadījuma cēloņus un sekas;

30.5. izskata nelaimes gadījuma cēloņus un iesaka pasākumus to novēršanai;

30.6. iesniedz dokumentus Veselības un darbspēju ekspertīzes ārstu valsts komisijai izziņas sagatavošanai par civilā eksperta veselības bojājuma smaguma pakāpi;

30.7. veic ierakstu nelaimes gadījumos cietušo vai bojā gājušo civilo ekspertu žurnālā;

30.8. sniedz atzinumu par nelaimes gadījuma atbilstību Starptautiskās palīdzības likuma 13.pantā noteikto sociālo garantiju saņemšanai;

30.9. informē cietušo civilo ekspertu vai personu, kas pārstāv viņa intereses, par eksperta tiesībām uz sociālajām garantijām.

31. Izmeklēšanas komisija aktā norāda civilā eksperta veselības bojājumu vai bojāejas cēlonisko sakarību ar tiešo pienākumu pildīšanu, veselības bojājumu smaguma pakāpi (smags, vidēji smags vai viegls), kā arī, vai ir iestājusies pārejoša darbnespēja, kā arī vai civilajam ekspertam ir noteikta invaliditātes grupa.

32. Aktu sagatavo papīra formā trijos eksemplāros (4. pielikums). Aktam pievieno ar nelaimes gadījumu saistītos dokumentus (piemēram, izvirzošās institūcijas lēmums par izmeklēšanas komisijas izveidošanu, izziņa par veselības bojājuma pakāpi, cietušā civilā eksperta paskaidrojumi, dokumenti, kas raksturo nelaimes vietu).

33. Pirmais akta eksemplārs un citi ar nelaimes gadījumu saistītie dokumenti tiek reģistrēti izvirzošā institūcijā un glabāti tās arhīvā. Otru akta eksemplāru, pievienojot Veselības un darbspēju ekspertīzes ārstu valsts komisijas izziņas kopiju, izvirzošā institūcija izsniedz nelaimes gadījumā cietušajam civilajam ekspertam vai personai, kura pārstāv viņa intereses, vai personām, kuru tiesības skar izvirzošās institūcijas sagatavotais akts. Trešo akta eksemplāru, pievienojot Veselības un darbspēju ekspertīzes ārstu valsts komisijas izziņas kopiju, izvirzošā institūcija nosūta Valsts sociālās apdrošināšanas aģentūras filiālei atbilstoši cietušā civilā eksperta deklarētajai dzīvesvietai.

34. Ja pēc nelaimes gadījuma izmeklēšanas ir mainījušies tiesiskie vai faktiskie apstākļi, kuri bija par pamatu aktā konstatētājam, izvirzošās iestādes vadītājs uzdod izmeklēšanas komisijai 15 darbdienu laikā atkārtoti izmeklēt nelaimes gadījumu vai izveido citu komisiju nelaimes gadījuma izmeklēšanai.

35. Nelaimes gadījumā cietušais civilais eksperts vai persona, kura pārstāv viņa intereses, vai persona, kuras tiesības skar izvirzošās institūcijas sagatavotais akts, mēneša laikā pēc akta stāšanās spēkā ir tiesīga to apstrīdēt izvirzošās institūcijas vadītājam un pārsūdzēt tiesā Administratīvā procesa likuma noteiktajā kārtībā.

36. Ja mēneša laikā akts nav apstrīdēts, izvirzošā institūcija Ministru kabinetā iesniedz rīkojuma projektu par vienreizēja pabalsta piešķiršanu saskaņā ar Starptautiskās palīdzības likumu. Pabalsts izmaksājams mēneša laikā no rīkojuma pieņemšanas dienas.

37. Pabalsts piešķirams arī gadījumā, ja civilais eksperts ir cietis nelaimes gadījumā, kas nav tieši saistīts ar civilā eksperta amata pienākumu veikšanu, bet ir saistīts ar drošības apstākļu pasliktināšanos ārvalstī, uz kuru nosūtīts civilais eksperts, kā karadarbības sākšanās, terora akts, dabas izraisīta katastrofa vai citi nepārvaramas varas apstākļi, kas radušies no civilā eksperta neatkarīgu iemeslu dēļ un kuru rezultātā civilais eksperts guvis ievainojumu, sakropļojumu vai civilā eksperta veselībai nodarīts citāds kaitējums, vai civilais eksperts gājis bojā.

38. Pabalstu neizmaksā, ja ir konstatēti Starptautiskās palīdzības likuma 13. panta trešajā daļā noteiktie apstākļi.

39. Ja aktā secināts, ka civilais eksperts gājis bojā, pildot amata pienākumus starptautiskajā misijā vai operācijā, vai miris gada laikā pēc atgriešanās no dalības starptautiskajā misijā vai operācijā ievainojuma (sakropļojuma, kontūzijas) vai tādas slimīgas dēļ, kuras cēlonis saistīts ar amata pienākumu pildīšanu starptautiskajā misijā vai operācijā, civilā eksperta ģimenes locekļiem vai personai, kura uzņēmusies civilā eksperta apbedīšanu, kompensē šādus izdevumus par civilā eksperta apbedīšanu ne vēlāk kā gada laikā, pamatojoties uz izdevumus apliecinošiem dokumentiem:

39.1. ar apbedīšanu saistītie izdevumi – samaksa par zārku vai urnu, morga pakalpojumi, kremācija, samaksa par apbedīšanas piederumiem, samaksa par vainagiem un sēru lentēm, transporta pakalpojumi (viens katafalks, viens autobuss), samaksa par sēru ceremoniju, kapsētas sniegtie maksas pakalpojumi, kapa rakšana, kapavietas nomas tiesības vai esošās kapavietas paplašināšana – izdevumu maksimālā summa ir 1138,30 euro;

39.2. dokumentu tulkošana un noformēšana, bēru mielasts – izdevumu maksimālā summa ir 1422,87 euro;

39.3. ar kapa pieminekļa uzstādīšanu saistītie izdevumi – pieminekļa materiālu iegāde un pieminekļa izgatavošana, pieminekļa novietošana un labiekārtošana – izdevumu maksimālā summa ir 1707,45 euro.

40. Izdevumi kompensējami ne vēlāk kā gada laikā pēc apbedīšanas un saskaņā ar izdevumus apliecinošiem dokumentiem, summu pārskaitot uz personas norādīto kontu kredītiestādē mēneša laikā.

41. Dokumenti, kas tiek iesniegti Ministru kabinetā rīkojuma pieņemšanai par pabalsta piešķiršanu un Ministru kabineta rīkojums par piešķirto pabalstu, ir noformējami, glabājami izvirzošajā institūcijā un izsniedzami civilajam ekspertam saskaņā ar normatīvajos aktos noteikto kārtību.

42. Izvirzošā institūcija elektroniski vai papīra formā veic uzskaiti nelaimes gadījumos cietušo vai bojā gājušo civilo ekspertu žurnālā (5. pielikums) un glabā to saskaņā ar normatīvajos aktos noteikto kārtību.

43. Izvirzošā institūcija iesniedz Ministru kabinetā rīkojuma projektu par līdzekļu piešķiršanu no valsts budžeta līdzekļiem faktisko izdevumu kompensācijai, kas radušies saistībā ar civilā eksperta nelaimes gadījuma izmeklēšanu.

22

**V. Noslēguma jautājums**

44. Atzīt par spēku zaudējušiem Ministru kabineta 2009. gada 13. janvāra noteikumus Nr. 35 “Kārtība, kādā civilo ekspertu nosūta dalībai starptautiskajā misijā, un dalības finansēšanas kārtība” (Latvijas Vēstnesis, 2009, 10. nr.).

Ministru prezidents A. K. Kariņš

Ārlietu ministrs E. Rinkēvičs

1. pielikums   
Ministru kabineta   
2020. gada \_\_\_\_\_\_\_\_\_\_\_\_\_\_\_ noteikumiem Nr.\_\_\_

**Civilajam ekspertam atbilstoši amata līmenim nosakāmais piemaksas apmērs**

|  |  |  |
| --- | --- | --- |
| Nr. p.k. | Amata līmenis | Piemaksas apmērs (*euro* gadā) |
| 1. | Taktiskais amata līmenis | 19 778 |
| 2. | Operacionālais amata līmenis | 23 193 |
| 3. | Stratēģiskais amata līmenis | 30 023 |

2. pielikums   
Ministru kabineta   
2020. gada \_\_\_\_\_\_\_\_\_\_\_\_\_ noteikumiem Nr.\_\_\_

**Dzīvokļa (dzīvojamās telpas) īres un komunālo pakalpojumu izdevumu kompensācijas apmērs**

1. Noteikt šādu dzīvokļa (dzīvojamās telpas) īres un komunālo pakalpojumu izdevumu kompensācijas apmēru:

|  |  |  |
| --- | --- | --- |
| Nr. p.k. | Amata līmenis | Dzīvokļa (dzīvojamās telpas) īres un komunālo pakalpojumu izdevumu kompensācijas apmērs (*euro* gadā) |
| 1.1. | Taktiskais amata līmenis | 11 895,21 |
| 1.2. | Operacionālais amata līmenis | 15 793,88 |
| 1.3. | Stratēģiskais amata līmenis | 23 633,90 |

2. Ja faktiskie izdevumi pārsniedz šā pielikuma 1.punktā minēto apmēru, Ministru kabinets var palielināt dzīvokļa (dzīvojamās telpas) īres un komunālo pakalpojumu izdevumu kompensācijas apmēru.

3. pielikums

Ministru kabineta

2020. gada \_\_\_\_\_\_\_\_\_\_\_\_\_\_\_ noteikumiem Nr.\_\_\_

**Civilajam ekspertam atbilstoši amata līmenim nosakāmais dienas naudas apmērs**

|  |  |  |
| --- | --- | --- |
| Nr. p.k. | Amata līmenis | Dienasnaudas apmērs (*euro* gadā) |
| 1. | Taktiskais amata līmenis | 25 611,69 |
| 2. | Operacionālais amata līmenis | 32 441,48 |
| 3. | Stratēģiskais amata līmenis | 39 271,26 |

4. pielikums   
Ministru kabineta   
2020. gada \_\_\_\_\_\_\_\_\_\_\_\_\_\_\_\_\_\_ noteikumiem Nr.\_\_\_

Parādīt iespējas

Slēpt iespējas

* **Drukāt pielikumu**
* **Saglabāt kā PDF**

**Akts Nr.\_\_\_\_\_\_ par nelaimes gadījumu, kurā cietis civilais eksperts, pildot amata pienākumus starptautiskajā misijā vai operācijā**

|  |  |  |  |
| --- | --- | --- | --- |
| **1. Komisija:** | |  | |
| 1.1. vadītājs | |  | |
|  | | (vārds, uzvārds un amats) | |
| 1.2. komisijas locekļi: | | | |
| 1.2.1. |  | | |
|  | (vārds, uzvārds un amats) | | |
| 1.2.2. |  | | |
|  | (vārds, uzvārds un amats) | | |
| 1.2.3. |  | | |
|  | (vārds, uzvārds un amats) | | |
| saskaņā ar 20\_\_\_.gada \_\_\_. | | |  |
|  | | | |
| (amatpersona, kas izdevusi rīkojumu, un rīkojuma numurs) | | | |

no 20\_\_.gada \_\_.\_\_\_\_\_\_\_\_ līdz 20\_\_.gada \_\_.\_\_\_\_\_\_\_\_\_ izvērtēja nelaimes gadījumu, kurā cietis / gājis bojā (nevajadzīgo izsvītrot) civilais eksperts, piedaloties starptautiskā misijā vai operācijā (turpmāk – nelaimes gadījums) un sastādīja šo aktu.

|  |  |
| --- | --- |
| **2. Civilais eksperts, kurš cietis nelaimes gadījumā vai gājis bojā:** |  |
| 2.1. vārds, uzvārds |  |
| 2.2. persona kods |  |
| 2.3. dzīvesvietas adrese |  |
| 2.4. Starptautiskā misija vai operācija, kurā noticis nelaimes gadījums: |  |
| 2.4.1. nosaukums |  |
| 2.4.2. ārvalsts |  |
| 2.4.3. starptautiskā organizācija, kas vada starptautisko misiju vai operāciju, misijas vai operācijas komandieris |  |
| 2.4.4.civilā eksperta amats |  |

|  |  |
| --- | --- |
| **3. Nelaimes gadījuma vieta, apstākļi, notikušā apraksts:** |  |

|  |
| --- |
| 3.1. Nelaimes gadījums noticis 20\_\_\_\_ .gada \_\_\_\_. \_\_\_\_\_\_\_\_\_\_\_\_\_\_\_ plkst. |
| 3.2. Adrese |
| 3.3. Nelaimes gadījuma apstākļu apraksts: |

|  |  |
| --- | --- |
| 3.3. civilais eksperts nelaimes gadījumā guvis veselības bojājumu (norādīt smaguma pakāpi) vai gājis bojā (vajadzīgo ierakstīt) |  |
|  | (smaga, vidēji smaga, viegla; gājis bojā) |

|  |  |  |  |
| --- | --- | --- | --- |
|  | | | |
| 3.4.. Nelaimes gadījuma cēloņi |  | | |
|  |  | | |
|  | | | |
|  | | | |
| 4. Iespējamie pasākumi nelaimes gadījuma cēloņu novēršanai un to izpildes termiņš | | | |
|  | | | |
| 5. Komisijas atzinums par nelaimes gadījuma cēloņu saistību ar tiešo amata pienākumu pildīšanu | | | |
|  | |  | |
| 6. Pievienoto izvērtēšanas materiālu saraksts: | | |  |
| 6.1. | | | |
| 6.2. | | | |
| 6.3. | | | |
| ... | | | |

7. Akts sastādīts 20\_\_\_.gada \_\_\_\_.\_\_\_\_\_\_\_\_\_\_\_\_ \_\_\_\_\_\_\_\_\_ eksemplāros\*.

8. Aktu var apstrīdēt mēneša laikā, vēršoties pie institūcijas vadītāja, un pārsūdzēt tiesā Administratīvā procesa likuma noteiktajā kārtībā.

|  |  |
| --- | --- |
| Komisijas vadītājs |  |
|  | (amats, vārds, uzvārds un paraksts\*\*) |
| Komisijas locekļi |  |
|  | (amats, vārds, uzvārds un paraksts\*\*) |
|  |  |
|  | (amats, vārds, uzvārds un paraksts\*\*) |
|  |  |
|  | (amats, vārds, uzvārds un paraksts\*\*) |

5. pielikums   
Ministru kabineta   
2020. gada \_\_\_\_\_\_\_\_\_\_\_\_\_\_\_\_\_\_ noteikumiem Nr.\_\_\_

Parādīt iespējas

Slēpt iespējas

* **Drukāt pielikumu**
* **Saglabāt kā PDF**

**Nelaimes gadījumos cietušo vai bojā gājušo civilo ekspertu žurnāls**

|  |  |  |  |  |  |
| --- | --- | --- | --- | --- | --- |
| Nr.p.k. | Akta sastādīšanas datums | Civilā eksperta vārds, uzvārds un personas kods | Starptautiskās misijas vai operācijas nosaukums | Īss nelaimes gadījuma un tā cēloņu apraksts | Nelaimes gadījuma sekas |
| 1. |  |  |  |  |  |
| 2. |  |  |  |  |  |
| ... |  |  |  |  |  |